10.000 de români au fost vaccinați până joi. În 26 de cazuri s-au raportat reacții adverse comune și minore.
În ultimele 24 de ore au fost vaccinate 4.623 de persoane. De la începutul campaniei de vaccinare, în 27 decembrie, au fost raportate 26 reacții comune și minore.
Numărul total al persoanelor vaccinate anti-Covid până joi a depășit, în România, 10.000, potrivit raportărilor Centrului Național de Coordonare a Activităților privind Vaccinarea împotriva Covid-19 (CNCAV).Potrivit datelor puse la dispoziția CNCAV de către Institutul Național de Sănătate Publică, până joi, la ora 17.00, au fost vaccinate împotriva Covid-19 cu vaccinul Pfizer BioNTech 10.289 de persoane.Numai în ultimele 24 de ore au fost vaccinate 4.623 de persoane. În nouă cazuri au fost înregistrate reacții adverse, comune și minore, cu febră, cefalee, mialgii și astenie.De la începutul campaniei de vaccinare, în 27 decembrie, au fost raportate 26 reacții comune și minore, dintre care 4 reacții locale cu durere la locul injectării și 22 de reacții generale (febră, cefalee, mialgii, astenie, alergii de tip urticarie), a mai informat CNCAV.